

REPUBLIKA HRVATSKA  
VUKOVARSKO-SRIJEMSKA ŽUPANIJA

OPĆINA VOĐINCI

OPĆINSKI NAČELNIK

KLASA: 100-01/20-01/02

URBROJ: 2188/14-20-02

Vođinci, 17. srpnja 2020.godine

**JAVNI  POZIV  
ZA ZAPOŠLJAVANJE NEZAPOSLENIH OSOBA  
U PROGRAMU JAVNOG RADA -  UREDIMO OPĆINU VOĐINCI**

Općinski načelnik Općine Vođinci objavljuje javni poziv za prijavu kandidata za Program zapošljavanja nezaposlenih osoba s prebivalištem na području Općine Vođinci u programu javnog rada – Uredimo Općinu Vođinci.  
U Programu javnog rada – Uredimo Općinu Vođinci zaposlit će se 4 osobe (m/ž)  
Trajanje programa: 6 mjeseci  
Mjesto rada: područje Općine Vođinci  
 **Prijaviti se mogu kandidati koji ispunjavaju sljedeće uvjete:**  
1. osobe u nepovoljnom položaju na tržištu rada i to ­

* bez obzira na duljinu prijave u evidenciju: hrvatski branitelji, djeca i supružnici poginulih i nestalih hrvatskih branitelja, žrtve seksualnog nasilja u ratu, hrvatski povratnici/useljenici iz hrvatskog iseljeništva, roditelji s 4 i više malodobne djece, roditelji djece s teškoćama u razvoju, roditelji djece oboljele od malignih bolesti, roditelji udovci i roditelji djeteta bez upisanog drugog roditelja, osobe bez stečene kvalifikacije, osobe s invaliditetom, žrtve trgovanja ljudima, žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji, mlade osobe koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječeni ovisnici o drogama, povratnici s odsluženja zatvorske kazne unazad 6 mjeseci, osobe uključene u probaciju, Romi, beskućnici/e, osoba koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju, ­
* osobe starije od 50 prijavljene u evidenciju dulje od 6 mjeseci, ­
* osobe prijavljene u evidenciju nezaposlenih 3 i više godina.

1. korisnici zajamčene minimalne naknade prijavljeni u evidenciju nezaposlenih.

3.

* osobe starije od 50 godina prijavljene u evidenciju kraće od 6 mjeseci,
* osobe starije od 29 godina prijavljene u evidenciju od 12 do 36 mjeseci,
* mladi do 25 godina prijavljeni u evidenciju do 36 mjeseci,
* mladi od 25 do 29 godina prijavljeni u evidenciju od 6 mjeseci do 36 mjeseci.

**Opis poslova:**  
- revitalizacija zapuštenih općinskih javnih površina, košnja, krčenje raslinja, čišćenje travnjaka i putova od korova

- sakupljanje otpada i briga o istom (utovar i istovar)

- sanacija nerazvrstanih cesta

- sadnja cvijeća i ukrasnog drveća

- uređenje šetnice kroz centar općine

- uređenje dječjih igrališta (u općini Vođinci imamo 3 dječja igrališta, a uz pomoć osoba uključenih u javni rad planiramo osposobiti još jedno dječje igralište) – aktivnosti: osnovni popravak, bojanje igrala i klupa, košnja zelenih površina, priprema površine za novo dječje igralište

- uređenje spomeničkih, kulturnih i sakralnih objekata – sanacija i ličenje

Pisane prijave s osnovnim osobnim podacima i potvrdom HZZ o dužini boravka u evidenciji nezaposlenih, primaju se do 17. srpnja 2020. godine na e-mail: opcina.vodjinci@gmail.com.  
Sve informacije mogu se dobiti na telefon 032/205-452.  
  
U javni rad ne mogu biti uključene osobe  koje su radile u javnom radu duljem od 12 mjeseci unazad  3 godine.

                                                                                                  NAČELNIK OPĆINE

Martin Kordić